b'\n_START_ARTICLE_\nUb\xc3\xa5dskrigen\n_START_PARAGRAPH_\nUb\xc3\xa5dskrigen er en del af F\xc3\xb8rste Verdenskrig, og betegner Tysklands strategi med at forstyrre handel ved at angribe uindskr\xc3\xa6nket med ub\xc3\xa5de._NEWLINE_Den tyske h\xc3\xa6rledelse gennemtrumfede den uindskr\xc3\xa6nkede ub\xc3\xa5dskrig._NEWLINE_Tyske ub\xc3\xa5de s\xc3\xa6nkede en del af Ententens handelsskibe. Da torpedoer kun var medbragt i et begr\xc3\xa6nset antal, fors\xc3\xb8gte man ofte at s\xc3\xa6nke skibene med d\xc3\xa6kskanonerne. S\xc3\xb8folkene fik derved tid til at g\xc3\xa5 i redningsb\xc3\xa5dene f\xc3\xb8r s\xc3\xa6nkningen. De s\xc3\xa5kaldte Q-b\xc3\xa5de var udadtil plimsollere men under d\xc3\xa6k havde de skjulte kanoner. Q-b\xc3\xa5dene havde to bes\xc3\xa6tninger; den ene var en samling tilsyneladende kujoner der gik i b\xc3\xa5dene og den anden tog kampen op mod den overraskede ub\xc3\xa5d. Modtr\xc3\xa6kket var d. 1. februar 1917 at Tyskland erkl\xc3\xa6rede uindskr\xc3\xa6nket ub\xc3\xa5dskrig mod alle handelsskibe._NEWLINE_I det s\xc3\xa5kaldte Telegram fra Zimmermann fra 1917, sendte det tyske kejserriges udenrigsminister Zimmermann et kodet telegram til den tyske ambassad\xc3\xb8r i Mexico om den forest\xc3\xa5ede tyske udvidelse af ub\xc3\xa5dskrigen, samt om den strategi som Tyskland gerne s\xc3\xa5 gennemf\xc3\xb8rt i form af bl.a. en alliance med Mexico. Engl\xc3\xa6nderne opsnappede telegrammet og havde held med at afkode meddelelsen. De informerede herefter USA, der kort tid efter indtr\xc3\xa5dte i krigen.'